סולימאן מסוודה

סולימאן מַסְוַודֶה (בערבית: سليمان مسودة; נולד ב-13 ביולי 1995) הוא עיתונאי ערבי-ישראלי יליד מזרח ירושלים, המועסק ככתב ומגיש בכאן 11, ומשמש ככתב בדסק הפוליטי-מדיני של תאגיד השידור הישראלי.

ביוגרפיה
מסוודה נולד וגדל ברחוב אסעדייה שב בירושלים. אביו, מונזר מסוודה, הוא נהג משאית, ואמו, אמאל מסוודה, היא עקרת בית. הוא אח בכור לשש אחיותיו. הוא למד בבית הספר התיכון אל-אימאן. מכיוון שנולד במזרח ירושלים, עד 2024 לא היה מסוודה בעל אזרחות ישראלית, אלא אחז בתושבות קבע בלבד.

מסוודה הוא הראשון במשפחתו שלמד באקדמיה. הוא למד ראיית חשבון באוניברסיטת ביר זית הפלסטינית, ואז החליט לעבור ללמוד במוסד אקדמי ישראלי. במהלך המכינה הקדם-אקדמית, למד את השפה העברית, אחר כך למד לתואר ראשון בחוג לפוליטיקה ותקשורת של המכללה האקדמית הדסה ירושלים הישראלית.

בהיותו סטודנט, החל לעבוד כעוזר הפקה ברדיו מכאן בערבית, השייך לתאגיד השידור הישראלי. לאחר מספר חודשים, עבר לשמש כקשב בדסק הערבים והפלסטינים של החדשות בעברית. ב-2019 מונה לכתב בדסק הערבים בערוץ כאן 11, ובהמשך לכתב באזור ירושלים.

ב-2021, לצד היותו כתב אזור ירושלים, מונה מסוודה גם ככתב לענייני המפלגות הערביות, והחל להגיש את התוכנית השבועית "הכול פוליטי", המשודרת בערוץ "כאן 11", עם יערה שפירא. הוא מגיש גם סדרת רשת ב"כאן" בשם "האיש בשטח". במרץ 2023 הודיע כי הוא עובר לדסק הפוליטי-מדיני בכאן חדשות.

מסוודה נבחר כאחד מ-40 הצעירים המבטיחים מתחת לגיל 40 של האתר "אייס" לשנת 2022. באפריל 2024 נבחר לרשימת פורבס ישראל 30Under30.

מסוודה מתגורר בתל אביב-יפו.

קישורים חיצוניים










  Hadas Gold, Palestinian reporter breaks barriers by reporting in Hebrew on Israeli TV, CNN, 24 April, 2023

הערות שוליים

קטגוריה:סגל תאגיד השידור הישראלי - כתבי כאן חדשות
קטגוריה:ירושלים: אישים
קטגוריה:הרובע המוסלמי: אישים
קטגוריה:בוגרי המכללה האקדמית הדסה ירושלים
קטגוריה:עיתונאים ערבים ישראלים
קטגוריה:ישראלים שנולדו ב-1995